พิกัดภูมิศาสตร์: 47°32′N 19°03′E﻿ / ﻿47.533°N 19.050°E﻿ / 47.533; 19.050

ภาพถ่ายทางอากาศของเกาะมอร์กิต ในฤดูใบไม้ร่วง ค.ศ. 2019
**เกาะมอร์กิต** (ฮังการี: *Margit-sziget* [ˈmɒrɡit.siɡɛt]; อังกฤษ: Margaret Island; เยอรมัน: *Margareteninsel*; ตุรกี: *Kızadası*) เป็นเกาะที่อยู่กลางแม่น้ำดานูบ ตั้งอยู่ในอาณาเขตของกรุงบูดาเปสต์ เมืองหลวงของประเทศฮังการี เกาะกลางแม่น้ำนี้มีขนาด 0.965 ตารางกิโลเมตร มีความยาว 2.5 กิโลเมตร และ ความกว้าง 500 เมตร เกาะนี้ทั้งเกาะถือเป็นสวนสาธารณะขนาดใหญ่ประจำกรุงบูดาเปสต์ เป็นสถานที่ยอดนิยมสำหรับการทำกิจกรรมสันทนาการต่าง ๆ ในกรุงบูดาเปสต์ ในสมัยยุคกลางของยุโรป เกาะมอร์กิตเคยมีความสำคัญทางด้านศาสนาในอดีต และยังมีซากปรักหักพักของสิ่งปลูกสร้างที่เคยตั้งอยู่บนเกาะมอร์กิต (ส่วนใหญ่เป็นโบสถ์คริสต์) เกาะนี้มีสะพานอยู่สองแห่งอยู่ทางด้านเหนือสุดและทางด้านใต้สุดของเกาะ ประกอบด้วย สะพานอาร์ปาด (*Árpád-híd*) และ สะพานมอร์กิต (*Margit-híd*) ตามลำดับ ซึ่งเชื่อมฝั่งตะวันตก (บูดอ) และฝั่งตะวันออก (แปชต์) ของกรุงบูดาเปสต์เข้าด้วยกัน ก่อนคริสตศตวรรษที่ 14 เกาะแห่งนี้มีชื่อว่า *Insula leporum* ซึ่งเป็นภาษาละตินแปลว่า เกาะแห่งกระต่าย เกาะมอร์กิตเคยอยู่ใต้การปกครองของเขต 13 ของกรุงบูดาเปสต์ แต่ได้มีการเปลี่ยนแปลงให้อยู่ภายใต้การปกครองของกรุงบูดาเปสต์โดยตรงโดยที่ไม่ขึ้นกับเขตไหนเลย ตั้งแต่วันที่ 20 กรกฎาคม ค.ศ. 2013

เกาะที่ปรากฏในปัจจุบันเกิดจากการพัฒนาโดยการเชื่อมต่อเกาะสามเกาะที่แยกจากกันเข้าด้วยกัน ได้แก่เกาะเฟสตือ Festő (*ชื่อจิตรกร*), เกาะเฟอร์ดือ Fürdő (*โรงอาบน้ำ*) และเกาะญุลอก Nyulak (*กระต่าย*) ในช่วงปลายคริสต์ศตวรรษที่ 19 เพื่อควบคุมการไหลของแม่น้ำดานูบ เดิมเกาะนี้อยู่สูงจากระดับน้ำทะเล 102.5 เมตร แต่ตอนนี้ถูกถมขึ้นให้สูงขึ้นถึงระดับ 104.85 เมตรจากระดับน้ำทะเล เพื่อควบคุมน้ำท่วม

เกาะนี้มีสิ่งปลูกสร้างตั้งอยู่เล็กน้อย มีโรงแรม 2 แห่ง ร้านขายอาหารและเครื่องดื่มจำนวนหนึ่ง สนามกีฬา สระว่ายน้ำ สปา เวทีจัดแสดงแบบเปิดโล่ง และ หอคอยเก็บน้ำแห่งเกาะมอร์กิต นอกจากนั้นเกาะแห่งนี้ยังมีซากปรักหักพังและโบสถ์ขนาดเล็กจากยุคกลาง รูปปั้นบุคคลสำคัญและอนุสาวรีย์ต่าง ๆ บ่อน้ำ สวนหย่อม สนามหญ้า น้ำพุ และ สวนสัตว์ขนาดเล็ก เกาะนี้รอบเกาะมีทางวิ่งสำหรับผู้ที่ต้องการวิ่ง บนเกาะนี้นอกจากแท็กซี่และรถบัสประจำทางแล้ว ห้ามไม่ให้ยานพาหนะส่วนบุคคลเข้ามาในพื้นที่ของเกาะมอร์กิต

ระเบียงภาพ
----------

* ผังเมืองกรุงบูดาเปสต์ ในปี ค.ศ. 1888: ไม่มีสะพานเชื่อมต่อกับเกาะมอร์กิต และมีถนนที่มีการวางแผนที่จะสร้างในผังเมืองนี้ ชื่อว่า ถนนอูยลิโปตวาโรช (Újlipótváros utca)ผังเมืองกรุงบูดาเปสต์ ในปี ค.ศ. 1888: ไม่มีสะพานเชื่อมต่อกับเกาะมอร์กิต และมีถนนที่มีการวางแผนที่จะสร้างในผังเมืองนี้ ชื่อว่า ถนนอูยลิโปตวาโรช (Újlipótváros utca)
* เกาะมอร์กิตในปัจจุบันเกาะมอร์กิตในปัจจุบัน
* ฤดูร้อนบนเกาะมอร์กิตในปี ค.ศ. 1939ฤดูร้อนบนเกาะมอร์กิตในปี ค.ศ. 1939
* หอเก็บน้ำแห่งเกาะมอร์กิต สัญลักษณ์ประจำเกาะ และโรงละครแบบเปิดโล่งหอเก็บน้ำแห่งเกาะมอร์กิต สัญลักษณ์ประจำเกาะ และโรงละครแบบเปิดโล่ง
* โรงแรมทางด้านเหนือสุดของเกาะมอร์กิตโรงแรมทางด้านเหนือสุดของเกาะมอร์กิต
* สวนน้ำปาลาตินุส (Palatinus water park) ออกแบบโดยสถาปนิกชาวฮังการี อิชต์วาน ยอนากี (István Janáky)สวนน้ำปาลาตินุส (Palatinus water park) ออกแบบโดยสถาปนิกชาวฮังการี อิชต์วาน ยอนากี (István Janáky)
* สระว่ายน้ำฮอโยช ออลเฟรด (Hajós Alfréd)สระว่ายน้ำฮอโยช ออลเฟรด (Hajós Alfréd)
* ต้นไม้และสระว่ายน้ำบนเกาะมอร์กิตต้นไม้และสระว่ายน้ำบนเกาะมอร์กิต
* ซากปรักหักพังของโบสถ์สมัยยุคกลางซากปรักหักพังของโบสถ์สมัยยุคกลาง
* ดอกไม้บนเกาะมอร์กิตดอกไม้บนเกาะมอร์กิต
* ดอกไม้บนเกาะมอร์กิตดอกไม้บนเกาะมอร์กิต

อ้างอิง
-------

1. ↑  Gál Éva (2000). *Margitsziget* (ภาษาฮังการี). Budapest Főváros Önkormányzata Főpolgármesteri Hivatal. p. 5. ISBN 963-9170-12-7.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เกาะมอร์กิต**

* Margaret Island, visitBudapest.travel
* ภาพชุดของหอเก็บน้ำสัญลักษณ์ประจำเกาะ
* Sitio Cylinder Solenoid

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* VIAF

 |
| ประจำชาติ | 
* อิสราเอล
* สหรัฐ

 |